ଲଣ୍ଡନଃ ସାରା ବିଶ୍ୱରେ କରୋନା ଏବେ ମହାମାରୀର ରୂପ ଧାରଣ କରିଛି। ୟୁରୋପୀୟ ଦେଶ ବ୍ରିଟେନରେ କରୋନା ପରିସ୍ଥିତି ଏବେ ଗୁରୁତର। ଦେଶରେ ୫ ହଜାରରୁ ଅଧିକ ଲୋକେ କରୋନାରେ ଆକ୍ରାନ୍ତ ହୋଇଥିବା ବେଳେ କମ୍ପାନୀମାନେ ଗୁରୁତର ସଂକଟର ସମ୍ମୁଖୀନ ହୋଇଛନ୍ତି। ଏଣୁ ସରକାର ସହଯୋଗ ଲାଗି ପ୍ୟାକେଜ୍ ଘୋଷଣା କରୁଛନ୍ତି। ଏଥିରେ ଦେଶର ଅର୍ଥମନ୍ତ୍ରୀ ଋଷି ସୁନକଙ୍କ ଭାଷଣ ଏବେ ତାଙ୍କୁ ଦେଶବାସୀଙ୍କ ନିକଟରେ ପ୍ରିୟପାତ୍ର କରିଛି। ଲୋକେ ତାଙ୍କ ଭାଷଣରେ ଏତେ ପ୍ରଭାବିତ ହୋଇଛନ୍ତି ଯେ ଟ୍ୱିଟରରେ ତାଙ୍କୁ ଆଗାମୀ ପ୍ରଧାମନ୍ତ୍ରୀ ଭାବେ ଦେଖିବାକୁ ଚାହାନ୍ତି ବୋଲି ହ୍ୟାସ୍ ଟ୍ୟାଗ୍ ଟ୍ରେଣ୍ଡ କରାଉଛନ୍ତି।
କରୋନା ସଂକ୍ରମଣ ଯୋଗୁ ଦେଶରେ ଉପୁଜିଥିବା ପରିସ୍ଥିତି ନେଇ ଋଷି ଦେଶବାସୀଙ୍କୁ ସମ୍ବୋଧିତ କରିଥିଲେ। ଯେଉଁଥିରେ ଦେଶବାସୀଙ୍କ ସଂଘର୍ଷରେ ତାଙ୍କ ସରକାର ମଧ୍ୟ ସାମିଲ ବୋଲି ଘୋଷଣା କରିଛନ୍ତି। ଆମେ ଆମ ପ୍ରତିଶ୍ରୁତିରେ ଅଟଳ ବୋଲି କହିଛନ୍ତି ଅର୍ଥମନ୍ତ୍ରୀ। ଋଷି କଞ୍ଜରଭେଟିଭ ପାର୍ଟିର ନେତା। ହେଲେ ବି ତାଙ୍କ ବିଚାରଧାରା ଦଳର ବିଚାରଧାରାଠାରୁ ପୃଥକ ବୋଲି ଏବେ କହୁଛନ୍ତି ଲୋକେ।
ବ୍ରିଟେନ ପ୍ରଧାନମନ୍ତ୍ରୀ ଋଷି ସୁନକଙ୍କ ସିଧା ସମ୍ପର୍କ ଭାରତ ସହ ରହିଛି। ତାଙ୍କ ମୂଳ ପରିବାର ଭାରତର ପଞ୍ଜାବର ବାସିନ୍ଦା। ତେବେ ସେମାନେ ବ୍ରିଟେନ ଚାଲିଯାଇଛନ୍ତି। ଏହା ଛଡା ଋଷି ଇନଫୋସିସ୍ର ସଂସ୍ଥାପକ ନାରାୟଣ ମୂର୍ତ୍ତିଙ୍କ ଜ୍ୱାଇଁ। ନାରାୟଣ ମୂର୍ତ୍ତିଙ୍କ କନ୍ୟା ଅକ୍ଷତା ମୂର୍ତ୍ତିଙ୍କ ସହ ଷ୍ଟାନଫୋର୍ଡ ବିଶ୍ୱବିଦ୍ୟାଳୟରେ ପଢୁଥିଲେ। ସେହି ସମୟରେ ଋଷିଙ୍କ ସହ ତାଙ୍କର ପରିଚୟ ହୋଇଥିଲା। ୨୦୦୯ ମସିହାରେ ସେମାନେ ବିବାହ କରିଥିଲେ।
